પ્રાણી સંગ્રહાલયના ડાયરેક્ટર અને પક્ષીવિદ્ ડો. આર. કે. સાહુએ એક મુલાકાતમાં કાગડાઓની વસ્તીની વધતી જતી સંખ્યા અંગે એમ જણાવ્યું કે, અમદાવાદમાં વૃક્ષોના નિકંદનને કારણે વૃક્ષોની સંખ્યામાં થયેલા ઘટાડાને કારણે કાગડાઓ નથી છાંયડો અનુભવતા કે નથી માળો બાંધી શકતા, આ માળો બાંધવા માટે જરૂરી વસ્તુઓ મળતી નથી, બીજી બાજુ ઠેર ઠેર લોખંડ અને તારની વાડ ઊભી થતાં તે ગમે ત્યાંથી ઊડીને આવીને બેસી શકતા નથી, બેસવા જાય છે તો ઘાયલ થાય છે… એટલું જ નહીં શહેરમાં મોટા મોટા ગ્લાસ (કાચ) ની વિશાળ બિલ્ડિંગો બંધાઈ છે જેથી આજુબાજુના વૃક્ષોનું પ્રતિબિંબ ગ્લાસ પર પડે છે.